Orkuþörf og brjóstagjöf
Nú hefur verið sagt að líkami kvenna með barnið sitt á brjósti þarfnist auka 500 kcal á dag. Ég var að velta því fyrir mér hvort að þessi tala væri ekki breytileg eftir því hvað barnið er gamalt og hvort það sé eingöngu á brjósti eða fái annan mat með. Einnig hvort að þetta sé ekki aðeins breytilegt á milli kvenna. Þarfnast líkaminn ekki meiri orku við að fæða barnið allan daginn í stað þess að vera t.d. aðeins að gefa barninu brjóst kvölds og morgna?
Bestu kveðjur, L.
Sæl og blessuð L.
Þessi tala sem þú nefnir 500 kcal á dag finnst mér vera ansi rífleg. Yfirleitt er talað um 300 hitaeiningar. Og það er rétt athugað hjá þér. Þetta miðast við fulla brjóstagjöf eða u.þ.b. 1 líters framleiðslu á dag að meðaltali. Ef framleiðsla er minni og það er verið að framleiða til móts við aðra fæðu (orkugjafa) barnsins þarf færri hitaeiningar. Munurinn á milli kvenna er ekki svo mikill en þó alltaf einhver. Vona að þetta svari því sem þú ert að velta fyrir þér.